Proiect

**H O T Ă R Î R E**

**cu privire la aprobarea Regulamentului privind evaluarea activității parcului pentru tehnologia informației**

**nr.   din**

În scopul realizării prevederilor articolului 17 din Legea nr.77 din 21.04.2016 cu privire la parcurile pentru tehnologia informaţiei (Monitorul Oficial al Republicii Moldova, 2016, nr.157-162, art.318), Guvernul Republicii Moldova

**HOTĂRĂŞTE:**

1. Se aprobă Regulamentul privind evaluarea activității parcului pentru tehnologia informației, conform anexei;

2. Controlul asupra executării prezentei hotărîri se pune în sarcina Ministerului Economiei și Infrastructurii.

**PRIM-MINISTRU Pavel FILIP**

Contrasemnează:

Viceprim-ministru,

Ministrul Economiei și Infrastructurii Octavian Calmîc

Ministrul Finanțelor Octavian Armașu

 Anexă

la Hotărîrea Guvernului

nr. din

**REGULAMENTUL**

**privind evaluarea activității parcului pentru tehnologia informației**

1. **DISPOZIȚII GENERALE**
2. Prezentul Regulament este elaborat în conformitate cu articolul 17 din Legea cu privire la parcurile pentru tehnologia informației nr. 77 din 21.04.2016 și stabilește modul de formare și atribuțiile Comisiei de evaluare a activității parcurilor pentru tehnologia informației (în continuare – Parcul), precum și procedura, criteriile și cerințele privind evaluarea activității parcurilor.
3. Evaluarea rezultatelor activității Parcului se efectuează anual, de către o Comisie constituită prin ordinul Ministerului Economiei și Infrastructurii (în continuare – ”Comisia de evaluare”). În componența Comisiei de evaluare intră reprezentanții Ministerului Economiei și Infrastructurii. La necesitate, Comisia de evaluare atrage în activitatea sa reprezentanții altor autorități ale administrației publice centrale de specialitate.
4. Președintele și secretarul Comisiei de evaluare sînt numiți prin ordinul Ministerului Economiei și Infrastructurii din rîndul membrilor comisiei.
5. Ministerul Economiei și Infrastructurii va aproba ordinul cu privire la constituirea Comisiei de evaluare în termen de 3 luni de la intrarea în vigoare a prezentului Regulament.
6. La solicitarea Comisiei de evaluare, Administrația Parcului participă la procedura de evaluare, oferă asistență și asigură accesul la informația solicitată.
7. Evaluarea rezultatelor activității Parcului, se efectuează în conformitate cu următoarele principii:

a) buna administrare și eficiență;

b) imparțialitatea și obiectivitatea în procesul evaluării;

c) transparența în procesul evaluării;

d) integritate și profesionalism.

1. Rezultatele evaluării activității Parcului sînt utilizate de către Administrația Parcului pentru:

a) organizarea funcționării adecvate a Parcului;

b) formularea de propuneri privind dezvoltarea activității Parcului;

c) perfecționarea administrării Parcului.

1. **COMISIA DE EVALUARE**
2. Comisia de evaluare își desfășoară activitatea în ședințe de lucru, care se convoacă la necesitate. Data și locul desfășurării primei ședințe a Comisiei de evaluare se stabilesc de președinte în comun cu secretarul.
3. Comisia de evaluare decide asupra numărului ședințelor de lucru în funcție de complexitatea procedurii de evaluare.
4. Președintele Comisiei de evaluare coordonează procesul desfășurării procedurii de evaluare și prezidează ședințele Comisiei.
5. Secretarul Comisiei de evaluare este responsabil de organizarea și desfășurarea procedurii de evaluare, avînd următoarele responsabilități de bază:
6. planificarea și organizarea ședințelor Comisiei de evaluare;
7. colectarea rapoartelor anuale referitoare la activitatea Parcului, precum și a altor materiale relevante disponibile;
8. prezentarea materialelor colectate membrilor Comisiei de evaluare cu cel puțin 5 zile înainte de ședința Comisiei;
9. întocmirea raportului final cu privire la evaluarea activității Parcului și prezentarea acestuia Ministerului Economiei și Infrastructurii în termenul prevăzut de prezentul Regulament.
10. Principalele sarcini ale Comisiei de evaluare în cadrul procedurii de evaluare a activității Parcului sînt:
11. analiza și evaluarea gradului de realizare a obiectivelor Parcului;
12. identificarea și analiza problemelor și obstacolelor care împiedică realizarea obiectivelor stabilite;
13. elaborarea și prezentarea Ministerului Economiei și Infrastructurii a raportului de evaluare, conținînd concluziile sale cu privire la rezultatele evaluării.
14. Ministerul Economiei și Infrastructurii sau, după caz, Administrația Parcului va oferi spațiu pentru întrunirea în ședințe de lucru a membrilor Comisiei de evaluare.
15. **PROCEDURA DE EVALUARE**
16. Activitatea Parcului este evaluată o dată pe an, începînd cu anul următor celui în care a fost creat Parcul.
17. Procedura de evaluare constă în examinarea de către Comisia de evaluare a următoarelor documente:
18. rapoarte de activitate anuale referitoare la activitatea Parcului;
19. proiecte de dezvoltare a Parcului elaborate de către Administrația Parcului și gradul de implementarea ale acestora;
20. propunerile privind dezvoltarea activității Parcului înaintate de Administrație către Ministerul Economiei și Infrastructurii.
21. În scopul exercitării atribuțiilor sale, Comisia de evaluare are dreptul să solicite de la Administrația Parcului și, după caz, de la rezidenți documentele și informațiile necesare.
22. Activitatea Parcului este evaluată din perspectiva îndeplinirii următoarelor obiective:
23. creșterea numărului rezidenților, venitului din vînzări al acestora, precum și sumelor achitate de rezidenți cu titlu de impozit unic;
24. ponderea produselor și/sau serviciilor în domeniul IT în venitul din vînzări al rezidenților mai mare de 70%;
25. creșterea volumului exportului produselor și/sau serviciilor în domeniul IT de către companiile rezidente ale parcului;
26. asigurarea mecanismelor de atragere, consiliere și susținere a companiilor IT noi;
27. creșterea volumului investițiilor în activitatea companiilor IT rezidente ale parcului;
28. creșterea numărului produselor IT inovative create de către rezidenții parcului;
29. stabilirea parteneriatelor internaționale pentru transferul de cunoștințe și tehnologii IT, inclusiv atragerea specialiștilor IT străini;
30. creșterea numărului locurilor de muncă calificate în domeniul IT.
31. Procedura de evaluare a activității Parcului de către Comisia de evaluare are loc după efectuarea auditului anual al activității economico-financiare a rezidenților parcului, prevăzut în articolul 18 din Legea nr.77 din 21.04.2016 cu privire la parcurile pentru tehnologia informaţiei.
32. **REZULTATELE EVALUĂRII ȘI RAPORTUL FINAL**
33. Efectuarea evaluării se finalizează cu întocmirea în mod obligatoriu a raportului final de evaluare.
34. Raportul de evaluare va conține opinia clară a Comisiei de evaluare privind rezultatele evaluării.
35. În raportul de evaluare se includ următoarele informații:
36. data întocmirii raportului;
37. denumirea Parcului;
38. perioada evaluată;
39. componența membrilor Comisiei de evaluare;
40. modul de lucru al Comisiei de evaluare şi de desfășurare a procedurii de evaluare;
41. descrierea rezultatelor evaluării, cu indicarea gradului de realizare a obiectivelor Parcului;
42. problemele sau obstacolele care previn realizarea obiectivelor Parcului;
43. altă informație pe care Comisia de evaluare o consideră necesară;
44. la raport se vor anexa copiile de pe actele utilizate de Comisia de evaluare, în baza cărora au fost formulate concluziile sale.
45. Administrația Parcului are dreptul să participe la procedura de evaluare cu statut de observator și să facă cunoștință cu proiectul raportului de evaluare. Administrația Parcului are dreptul să prezinte Comisiei observațiile sale asupra acestuia sau informații adiționale, după caz, în termen de 10 zile calendaristice.
46. Raportul final este semnat de către toți membri ai Comisiei de evaluare.
47. Secretarul Comisiei de evaluare va prezenta Ministerului Economiei și Infrastructurii raportul final cu privire la evaluarea activității Parcului în termen de 30 de zile de la finalizarea procedurii de evaluare.
48. În baza raportului de evaluare, Ministerul Economiei și Infrastructurii constată realizarea sau nerealizarea obiectivelor Parcului.
49. În cazul în care, în baza raportului de evaluare, se constata că Parcul nu-și realizează obiectivele sale, Ministerul Economiei și Infrastructurii înaintează Guvernului propunerea de desființare a Parcului în conformitate cu prevederile legislației aplicabile.